தலைநகரில் உள்ள ஒரு பாடசாலையில் தான் இந்த ராம் என்ற மாணவன் கல்வி பயில்கிறான். (பெயர் மாற்றப்பட்டுள்ளது) தரம் 8 வரை கற்றல் நடவடிக்கையில் தேர்ச்சியடைந்த மாணவனாகவே காணப்பட்டான். தரம் 9 இல் அவனிடம் குறிப்பிட்ட மாற்றங்கள் தென்படுவதாக வகுப்பாசிரியர் சந்தேகிக்கப்படுகிறார். உடலிலும் சோர்வு நிலை படிப்பிலும் ஆர்வமற்ற நிலை. மந்த போசனை போல் தென்பட்டான். பெற்றோர் ஆசிரியர் சந்திப்பில் மாணவனின் செயற்பாடு தொடர்பில் அவரின் பெற்றோருக்கு அறிவிக்கப்பட்டது. பின்னர் பெற்றோரும் வீட்டில் கண்காணித்தனர். ஆனால் பாடசாலை செல்வதில் ராம் மிகவும் ஆர்வமாக இருக்கின்றான் என்றனர் பெற்றோர். இறுதியில் பார்த்தால் அவனின் ஆர்வம் பாடசாலை வளாகத்திற்கு அண்மையில் விற்பனை செய்யப்பட்டு வந்த போதையை ஏற்படுத்தக்கூடிய சில பொருட்கள் மேல் இருந்தது தவிர கல்வியில் இல்லையென பிறகுதான் தெரியவந்தது.